આજના યુવાનોને સોશિયલ મીડિયામાં ઓનલાઈન રહેવું વધારે પસંદ છે. એમાય વ્હોટઅપ, ફેસબુક સહીતના નવા-નવા સોશિયલ મીડિયાના માધ્યમો પર મિત્રો ને પરિચિતો સાથે ચેટીંગ કરવાનું ગમે છે. તેમની આજ બાબતનો લાભ હેકર્સ ઉઠાવી રહ્યા છે. હેકર્સ ફેસબુક અને વ્હોટઅપ બાદ ઇન્ટાગ્રામ એકાઉન્ટ ધારકોને ગર્લ્સ ના નામે ડમી ફોટા મોકલીને ફ્રેન્ડશીપની રીક્વેસ્ટ મોકલે છે. જેમાં તેઓ પરિચિત ગર્લ્સના જ ડીપીનો ફોટો લઈને ડમી એકાઉન્ટ ખોલીને યુવક અને યુવતીની સાથે દોસ્તી કરે છે. ઘણાં કિસ્સામાં તો ફેક એકાઉન્ટ ખોલનાર યુવતીની પર્સનલ-ખાનગી વાતો જાણી ને બ્લેકમેલ કરે છે.